**Beilleszkedni a közösségbe**

Sarah Bosse: Nyeregbe Anna! (részlet)

Anna családjával vidékre költözik, ahol szülei lovasiskolát alapítanak. Szomszédja, az állatorvos lánya Lujza jó barátja lesz. A lányok közösen fedezik fel a környéket, s együtt gondokodnak a lovakról. De amikor megkezdődik az iskola, új környezetbe, új társaságba kerülnek.

„Egy nap beköszöntött az, amit a lányok, amíg csak bírtak, igyekeztek tartani maguktól. Elkezdődött az iskola.

Anna örült, hogy Lujza ugyanabba az osztályba jár. Megkönnyítette számára a kezdetet, tudta, hogy Lujza ugyanígy volt ezzel, még ha jobban is titkolta is. Osztályfőnökük a még elég fiatal, kissé molett, de melegszívűnek látszó Schäfer asszony lett. Bemutatta Annát és Lujzát az osztálynak.

* Az lesz a legjobb, ha rögtön ideültök az első sorba.

Az új osztálytársak barátságosak és kíváncsiak voltak. Anna és Lujza a hátában érezte a tekintetüket, még ha a hátukon nem is volt szemük.

* Úgy érzem magam, mint az állatkertben-suttogta Lujza.

Anna pontosan értette, mire gondol Lujza. Neki is feltűnt, hogy az osztálytársaik közül sokat nem merték megszólítani őket. Inkább távolságot tartottak, s csak a szemük sarkából figyeltek.

A nagyszünetben valami különös dolog történt velük. Egy idősebb lány-talán már hetedikes lehetett-odaállt melléjük. Anna utálta, ha valaki leplezetlenül méricskélte.

S ez a lány pontosan ezt tette. Majd megkérdezte:

* Szóval ti vagytok az újak a Malomvölgyből?
* Igen- Anna igyekezett barátságos lenni- Anna vagyok, ő pedig Lujza.
* Aha- válaszolta a lány és sarkon fordult.
* Hülye liba! –sziszegte Lujza, és csettintett egyet az ujjával.-Leírni

Anna irigyelte Lujzát, amiért ilyen könnyedén tudott viszonyulni az efféle esetekhez.

Neki viszont a következő napokban egyre borúsabb lett a hangulata.

Még arra is nehezen hagyta magát rábeszélni, hogy Lujzával kilovagoljon.

A túráról visszatérve épp lovakat látták el, amikor Izabella jött az udvarra egy csoport lánnyal, akik az első lovaglóórájukon vettek részt. A nyergeken gyakoroltak, amelyeket Izabella állványokra rakott. Anna figyelte, hogy Izabella a kézmozdulatokkal próbálta a lányokkal megértetni a laza testtartást. Anna tapasztalatokból tudta, hogy ezt még sokszor kell ismételniük a tanulóknak, míg berögzül.

* Tulajdonképpen mi van veled? –vonta kérőre Lujza a barátnőjét.- Nagyon furcsa vagy az utóbbi időben. Az a baj, hogy a póniddal is leckéket adnak majd? Nem szereted, ha idegen gyerekek lovagolnak Tündéren? Meg tudnám érteni.

Anna határozottan megrázta a fejét.

* Nem, ezzel minden rendben. Mama úgyis vigyázz a pónimra. De nem is tudom, valahogy minden olyan furcsa.

[…] Anna felsóhajtott. Lujzának persze igaza volt, de mégis úgy érezte, hogy valami nincs rendben. Csak maga sem tudta, mi. Nem mondhatta, hogy az egész azért van, mert oda a felhőtlen könnyedség. Hogy hangzana az? Lujza biztosan ki is nevetné. Mégis ez nyomta Anna szívét. Az utolsó hetek lebegő könnyedsége egy szempillantás alatt szertefoszlott. A malomvölgyi idillben olyan védettnek érezte magát, mintha burokban lett volna. Most pedig szembe kellett néznie másokkal és a problémákkal is. Persze biztosan hozzászokik majd.”

*N. Kovács Tímea fordítása*

Válaszoljátok meg a kérdéseket 1-2 mondatban!

1. Hogyan reagáltak az osztály tagjai az új osztálytársak érkezésére?
2. Mit jelent az, hogy állatkertben érzik magukat?
3. Miben bízhatnak és mitől félhetnek az új diákok?